**তোমার সুরে**

**হাজেরা মনি**

**তুমি কতো দূরে হারিয়ে গেছ মহাজাগতিক পথে**

**সকল ব্যস্ততা ফেলে তুমি এখনও রয়েছ আমাতে ঘিরে,**

**সব আছে তবুও তোমার না থাকা আমাকে করে ভাষাহীন**

**তোমার সেই আহ্লাদী ডাক মনে পড়লে আমি হই তোমাতে বিলীন ।**

**কতশত স্নৃতি ভীর করে মনের আকাশে**

**তুমি থাকবে আমার মাঝে চিরদিন**

**সকল কোলাহল ভেঙ্গে নিরবে।**

**অল্প ক্ষণিক সময়ের কত ডাক নাম মনে পড়ে খুব**

**পুরানো স্মৃতি মনে পড়লেই এখনও জলে ভাসে দু’চোখ।**

**যে তুমি আমাকে ছাড়া থাকতে না**

**আজ দিব্যি পরম শান্তিতে ঘুমাচ্ছো খুব,**

**জানো আমারও খুব ঘুম পায় খুব**

**কিন্তু জেগে উঠি বারবার।**

**তুমি কেন উঠোনি জেগে সেদিন আবার ?**

**আমি ত খুব কেঁদে কেঁদে বুক ভাসিয়েছি তোমার জন্য**

**প্রাণের বন্ধু সুমাইয়া তোমার জন্য এখনও মনটা বন্য।**

**এতো স্বার্থপর পৃথিবীতে থাকিতে চায় না আমার এ মন**

**তোমার সাথে কভুও কি হবে দেখা ভাবি প্রতিনিয়ত সে ক্ষণ,**

**তুমি প্রতিনিয়ত আমার থেকে যাচ্ছো দূরে সরে**

**আমি নিজেকে ভেঙ্গে গড়ি আবার তোমার সুরে।**

**Hajera Akter Moni**